Diari Oficial de la Generalitat Valenciana


Sumari del DOGV 5039, del 30-06-2005 (2005/7497)

Judici verbal número 000105/2003. Cèdula de notificació.
--------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7497


Organisme emissor
:   Jutjat de Primera Instància Número 4 d'Elx

Tipus de document
:   Anunci

Judici verbal número 000105/2003. Cèdula de notificació. [2005/A7497]
  
María Consuelo Rico Fernández, secretària del Jutjat de Primera Instància número 4 d'Elx (Alacant).
  
Judici verbal 000105/2003
  
Part demandant: David Eugenio Miralles Quesada.
  
Part demandada: Eduardo Marqués Guerrero, Setracon, SL, Transportes El Mosca, SA, i Cía de Seguros Mercurio, SA.
  
Sobre reclamació de 682,50 euros.
  
En el judici referit, s'ha dictat la resolució que, literalment, és com es diu tot seguit
  
«Decisió
  
Estimant parcialment la demanda interposada pel procurador Emigdio Tormo Ródenas, en nom i representació de David Eugenio Miralles Quesada, contra Eduardo Marqués Guerrero, contra Setracon, SL, i contra Transportes El Mosca, SA, tots ells en situació de rebel·lia processal, i contra Seguros Mercurio, SA, representat per la procuradora Margarita García Vicente, condemne Eduardo Marqués Guerrero, Transportes El Mosca, SA, i Seguros Mercurio, SA, a pagar conjuntament i solidàriament a David Eugenio Miralles Quesada la quantitat de sis-cents huitanta-dos euros i cinquanta cèntims (682,50 €) més, respecte d'Eduardo Marqués Guerrero i de Transportes El Mosca, SA, el que resulte d'aplicar a la quantitat anterior l'interés legal dels diners de la quantitat esmentada des del 5 de febrer de 2003 fins a la data de notificació de la present sentència, més, sobre el total que resulte de l'anterior, el mateix interés incrementat en dos punts des de la notificació de la present sentència fins a la seua execució total. I, respecte de la companyia asseguradora demandada Seguros Mercurio, SA, més el que resulte d'aplicar a la quantitat de 682,50 euros un interés anual igual a l'interés legal dels diners vigent en el moment en què es merite incrementat en un 50% des de la data del sinistre fins al seu pagament íntegre, que, en qualsevol cas, i des de la data del sinistre no serà inferior a un 20%. Condemne, així mateix, Eduardo Marqués Guerrero, a Transportes El Mosca, SA, i Seguros Mercurio, SA, a les costes processals.
  
I absolc Setracon, SL, de pagar cap quantitat a l'actor, condemnant la part actora a les costes processals derivades de l'acció exercida contra l'esmentat demandat.
  
Notifiqueu la present resolució a les parts, fent-los saber que s'hi pot interposar davant d'este Jutjat un recurs d'apel·lació, si es prepara de conformitat amb el que disposa l'article 457 de la Llei 1/2000, de 7 de gener d'Enjudiciament Civil, en el termini de cinc dies comptadors des de l'endemà de la seua notificació, que haurà de resoldre la Secció Setena de l'Audiència Provincial d'Alacant, amb seu a Elx. L'apartat tercer de l'article 449 de la dita llei estableix que no s'admetrà, al condemnat que pague la indemnització de danys i perjudicis derivats de la circulació de vehicles de motor, el recurs d'apel·lació si, quan el prepara, no hi acredita que ha constituït el depòsit de l'import de la condemna més els interessos i recàrrecs exigible en l'establiment destinat a tal efecte.
  
Esta és la meua sentència, de què s'expedirà un testimoniatge perquè s'unisca a les actuacions, que pronuncie, mane i firme.»
  
Atés que es desconeix l'actual domicili o residència de la part demandada, mitjançant la provisió del dia de hui el jutge ha acordat la publicació del present edicte al tauler d'anuncis del Jutjat y en el Diari Oficial de la Generalitat Valenciana per a dur a terme la diligència de notificació de sentència a la codemandada, Setracon, SL.